open-index/open-wikipedia-markdown huggingface dataset:
Pikkuvihreä

**Pikkuvihreä** on suomalainen vuonna 1993 perustettu yritys, joka valmistaa ja myy kuivakäymälöitä, kompostoivia käymälöitä ja muita vedettömiä saniteettiratkaisuja. Yrityksen tuotteita käytetään Suomessa ja kansainvälisesti. Pikkuvihreä on ollut mukana muun muassa Machu Picchun ja Helsingin kaupungin ekologisissa käymälähankkeissa.

Yritys toimii Meripalo Oy:n nimissä. Vuonna 2023 Meripalon liikevaihto oli 1,4 miljoonaa euroa ja sillä oli viisi työntekijää. Sen päätoimipaikka sijaitsee Raisiossa. Pikkuvihreä toimii kotimaisten markkinoiden lisäksi myös kansainvälisesti, ja sen tuotteita myydään muun muassa Ruotsissa, Saksassa, Iso-Britanniassa, Espanjassa, Tšekissä ja Yhdysvalloissa.

## Historia
Pikkuvihreä perustettiin vuonna 1993, kun puutarha-alalla toiminut Jukka Lindroos alkoi kehittää mökkiympäristöön soveltuvaa, kompostointiin perustuvaa käymäläratkaisua. Ensimmäiset tuotteet olivat kompostoivia käymälöitä puucee-käyttöön.

Vuonna 2003 yritys asensi noin 50 kuivakäymälää Machu Picchun vaellusreitin varrelle Peruun.

Vuonna 2012 Yle kertoi, että Pikkuvihreän kuivakäymälöitä oli toimitettu kriisialueille ja Bill ja Melinda Gatesin säätiön hankkeisiin.

Vuonna 2024 Pikkuvihreä perusti tytäryritykset Yhdysvaltoihin (*Waterless Toilet Shop*) ja Ruotsiin (*Näränaturen*) laajentaakseen kansainvälistä toimintaansa.

## Tuotteet, toiminta ja ympäristö
Pikkuvihreän tuotevalikoimaan kuuluvat muun muassa *Green Toilet* -kompostoivat käymälät, vedettömät urinaalit, harmaavesien käsittelyratkaisut ja valmiit ulkokäymälärakennukset. Yrityksen toiminta perustuu kestävän kehityksen periaatteisiin, kuten veden säästämiseen ja ravinteiden kierrätykseen.

Pikkuvihreä on jäsen Toilet Board Coalitionissa, joka on Genevessä toimiva alan kansainvälinen kattojärjestö.

Yritys toimii säännöllisesti asiantuntijapuhujana kuivakäymälä- ja kiertotalousaiheisissa tapahtumissa ja koulutuksissa sekä tarjoaa valmennusta kiertotalousyrityksille.

## Kaupunkiyhteistyö
Pikkuvihreä on ollut mukana pilottihankkeessa, jossa Helsingin kaupunki rakensi ekologisia, vedettömiä ”Helsinki-huusseja” luontokohteisiin. Yritys toimitti käymälöihin käytetyn tekniikan ja osallistui niiden suunnitteluun ja toteutukseen.

## Palkinnot ja tunnustukset
* 2005 – Varsinais-Suomen Agendatoimikunnan ympäristöpalkinto tunnustuksena kestävän kehityksen edistämisestä.

## Lähteet

## Aiheesta muualla
* Pikkuvihreän kotisivut
4,4'-oksidianiliini

**4,4'-oksidianiliini** (C12H12N2O) eli **bis(4-aminofenyyli)eetteri** on aniliini- ja eetterijohdannaisiin kuuluva aromaattinen orgaaninen yhdiste. Yhdistettä käytetään lähtöaineena valmistettaessa polymeerejä.

## Ominaisuudet, valmistus ja käyttö
Huoneenlämpötilassa 4,4'-oksidianiliini on valkoista tai ruskehtavaa kiteistä ainetta. Yhdiste liukenee vain hyvin vähäisessä määrin veteen, mutta liukenee paremmin muun muassa etanoliin ja asetoniin. Aine on osoittautunut eläinkokeissa karsinogeeniseksi, ja se kuuluu Työterveyslaitoksen julkaisemaan luetteloon syöpäsairauden vaaraa aiheuttavista aineista.

4,4'-oksidianiliinia valmistetaan pelkistämällä 4,4'-dinitrofenyylieetteriä vedyttämällä tai happamissa oloissa raudan avulla. Yhdistettä voidaan valmistaa myös pelkistämällä nitrobentseeniä tai pelkistämällä p-aminofenolin ja p-kloorinitrobentseenin reaktiotuotetta.

4,4'-oksidianiliinia käytetään polymeerien, kuten polyimidien ja polyamidien valmistamiseen. Näihin polymeereihin se tuo korkean lämpötilan kestoa. Yhdisteestä valmistetaan myös muovinpehmentimiä ja atsoväriaineita.

## Lähteet
The Mask of Sanity

**The Mask of Sanity: An Attempt to Clarify Some Issues About the So-Called Psychopathic Personality** on yhdysvaltalaisen psykiatrin Hervey M. Cleckleyn kirjoittama kirja, joka julkaistiin ensimmäisen kerran vuonna 1941. Teos kuvaa Cleckleyn suljetussa laitoksessa tekemiä kliinisiä potilashaastatteluja. Tekstiä pidetään merkittävänä teoksena ja 1900-luvun vaikutusvaltaisimpana psykopatian kliinisenä kuvauksena. Cleckleyn hahmottelemat psykopatian peruselementit ovat ajankohtaisia tänäkin päivänä.

Kirjan nimi viittaa normaaliuden "naamioon", joka Cleckleyn käsityksen mukaan peittää psykopaatin mielenterveyshäiriön ulospäin.    

Cleckley kuvaa psykopaatin ulkoisesti täydelliseksi normaalisti toimivan ihmisen jäljittelijäksi, joka kykenee peittämään tai naamioimaan sisäisen persoonallisuuden rakenteen puutteen – sisäisen kaaoksen, joka johtaa toistuvaan tuhoisaan käyttäytymiseen, joka on usein enemmän itsetuhoista kuin toisia vahingoittavaa. Vaikka ulkoinen olemus vaikuttaa vilpittömältä, älykkäältä ja jopa hurmaavalta, psykopaatilta puuttuu sisäisesti kyky kokea aitoja tunteita. Cleckley pohtii, onko tämä "terveen mielen naamio" tietoisesti omaksuttu peittämään sisäisen rakenteen puutetta, mutta päätyy siihen, että se kätkee vakavan, joskin epätarkasti tunnistetun semanttisen neuropsykiatrisen häiriön.    

Kirjasta julkaistiin kuusi painosta, joista viimeinen ilmestyi pian Cleckleyn kuoleman jälkeen. Laajennettu viides painos julkaistiin vuonna 1976, ja Cleckleyn perilliset julkaisivat sen uudelleen voittoa tavoittelemattomaan opetuskäyttöön vuonna 1988.

## Profiili

Cleckley esittelee niin sanotun kliinisen profiilin, jossa hän kuvaa psykopaatin 16 käyttäytymispiirrettä (alkuperäisessä painoksessa näitä oli 21): 

1. Pinnallinen hurmaavuus ja hyvä älykkyys  

2. Harhojen ja muun epäloogisen ajattelun puute  

3. Hermostuneisuuden tai neuroottisten oireiden puuttuminen  

4. Epäluotettavuus  

5. Epärehellisyys ja vilpittömyyden puute  

6. Katumuksen ja häpeän puute  

7. Huonosti motivoitu epäsosiaalinen käyttäytyminen  

8. Heikko arvostelukyky ja kyvyttömyys oppia kokemuksesta  

9. Patologinen itsekeskeisyys ja kyvyttömyys rakastaa  

10. Tunteiden yleinen köyhyys  

11. Erityinen kyvyttömyys itsetuntemukseen  

12. Yleinen reagoimattomuus ihmissuhteissa  

13. Omituinen ja epämiellyttävä käytös alkoholin vaikutuksen alaisena ja joskus ilman sitä  

14. Itsemurhauhkaukset, joita harvoin toteutetaan  

15. Persoonaton, mitätön ja huonosti integroitunut seksielämä  

16. Kyvyttömyys noudattaa mitään elämänsuunnitelmaa   

Useilla näistä piirteistä on psykodynaamisia ulottuvuuksia, kuten: katumuksen puute, huono arvostelukyky, kyvyttömyys oppia kokemuksesta, patologinen itsekeskeisyys, rakkauden puute, tunteiden yleinen köyhyys ja itsetuntemuksen puute. 

Vuodesta 1972 alkaen kirjan uudemmissa painoksissa näkyy läheisempi yhteys Kernbergin (1984) hahmottamaan rajatilapersoonallisuuden rakenteelliseen tasoon, erityisesti psykopaatin identiteetin integraation, puolustusmekanismien ja todellisuudentajun rakenteellisten kriteerien osalta.   

## Lähteet
Kauppa- ja teollisuustoimituskunta

**Kauppa- ja teollisuustoimituskunta** oli osa Suomen senaatin talousosastoa ja vastasi Suomen suuriruhtinaskunnan asioista, jotka liittyivät valtioiden väliseen kauppaan, merenkulkuun ja teollisuuteen. Kauppa- ja teollisuustoimituskunnan alaisina olivat luotsi- ja majakkalaitoksen ylihallitus, luotsilaitos, teollisuushallitus, Polyteknillinen opisto, teollisuuskoulut, merenkulkukoulut ja kauppakoulut sekä kauppa-asiamiehet. 

Kauppa- ja teollisuustoimituskunta perustettiin talousosaston yhteyteen vuonna 1888 tehtävänään antaa lupia yhdistysten perustamiseen. Se aloitti toimintansa 1. lokakuuta 1888. Suomen itsenäistymisen jälkeen 27.11.1918 annetulla asetuksella toimituskunnista tuli ministeriöitä, jolloin kauppa- ja teollisuustoimituskunta muuttui kauppa- ja teollisuusministeriöksi.

## Lähteet
Turanin kylmät aavikot

**Turanin kylmät aavikot** ovat autiomaita Kazakstanissa, Turkmenistanissa ja Uzbekistanissa. Ne muodostavat yhdessä Unescon maailmanperintökohteen, joka koostuu kaikkiaan neljästätoista osasta. Aavikot sijaitsevat Keski-Aasian lauhkean vyöhykkeen kuivilla alueilla Kaspianmeren ja Turanian korkeiden vuorten välillä. Alueella vallitsevat äärimmäiset ilmasto-olosuhteet, joissa talvet ovat erittäin kylmät ja kesät kuumia, ja siellä on poikkeuksellisen monimuotoinen kasvisto ja eläimistö, joka on sopeutunut ankariin olosuhteisiin. Kohde edustaa myös huomattavaa aavikkoekosysteemien monimuotoisuutta. Sen pituus on yli 1 500 kilometriä idästä länteen. Jokainen osa on ainutlaatuinen biologisen monimuotoisuuden, aavikkotyyppien ja jatkuvien ekologisten prosessien suhteen.

## Lähteet

## Aiheesta muualla
Sri Lankan keskiylänkö

**Sri Lankan keskiylänkö** (, ) on vuoristoalue Sri Lankan eteläosassa noin 2&nbsp;500 metriä merenpinnan yläpuolella. Näissä  vuoristometsissä elää monimuotoinen kasvisto ja eläimistö, johon kuuluu useita uhanalaisia lajeja, kuten purppuranaamalanguri, hoikkalori ja leopardi. Alueella on suojeltu Peak Wildernessin suojelualue, Horton Plainsin kansallispuisto ja Knucklesin suojelumetsä. Nämä kolme aluetta muodostavat Unescon maailmanperintökohteen vuodesta 2010.
## Lähteet
Steven Lustü

**Steven Lustü** (s. 13. huhtikuuta 1971 Vordingborg) on tanskalainen ammattilaisuransa päättänyt jalkapalloilija, joka pelasi puolustajan pelipaikalla. Hän on pituudeltaan 185-senttimetrinen. Lustü pelasi yhdeksän ottelua Tanskan maajoukkueessa. Hän kuului joukkueen kokoonpanoon vuoden 2002 MM-kilpailuissa, mutta oli penkitettynä joukkueensa kaikissa neljässä ottelussa.

## Lähteet

## Aiheesta muualla
Jan Michaelsen

**Jan Munk Michaelsen** (s. 28. marraskuuta 1970 Nantes) on ranskalaissyntyinen tanskalainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on pituudeltaan 182-senttimetrinen. Hän on toiminut tammikuusta 2025 Vancouver Whitecapsin apuvalmentajana.

Michaelsen voitti vuonna 2004 Kreikan liigamestaruuden, kun hän pelasi Panathinaikos FC:n joukkueessa. Hän voitti joukkueessa samana vuonna myös Kreikan cupin. Hän voitti Akademisk Boldklubin riveissä kauden 1998–1999 Tanskan cupin.

Michaelsen pelasi 19 ottelua Tanskan A-maajoukkueessa ja teki yhden maalin. Hän kuului joukkueen kokoonpanoon vuoden 2002 MM-kilpailuissa, mutta hän oli penkitettynä joukkueensa kaikki neljä ottelua.

## Lähteet

## Aiheesta muualla
Peter Løvenkrands

**Peter Rosenkrands Løvenkrands** (s. 29. tammikuuta 1980 Hørsholm) on tanskalainen ammattilaisuransa päättänyt jalkapalloilija, joka pelasi hyökkääjän pelipaikalla. Hän on pituudeltaan 181-senttimetrinen. Hän on toiminut pelaajauransa jälkeen valmennustehtävissä, muun muassa AaB Fodboldin edustusjoukkueen apuvalmentajana.

Løvenkrands voitti urallaan Rangersin joukkueessa kahdesti Skotlannin liigamestaruuden kausina 2002–2003 ja 2004–2005. Hän voitti joukkueessa myös kolmesti Skotlannin liigacupin 2001–2002, 2002–2003 ja 2004–2005 sekä Skotlannin cupin 2001–2002. Hän voitti Akademisk Boldklubin riveissä Tanskan cupin mestaruuden 1998–1999.

Løvenkrands edusti Tanskan alle 19-, alle 20- ja alle 21-vuotiaiden maajoukkueita. A-maajoukkueeseen hän liittyi helmikuussa 2002. Hän pelasi siinä 22 virallista maaottelua, joissa hän teki yhden maalin. Hän pelasi vuoden 2002 MM-kilpailuissa yhden ottelun Senegalia vastaan ja oli penkillä joukkueensa loput kolme ottelua. Hän pelasi yhden ottelun myös EM-kilpailuissa 2004 Tšekkiä vastaan.

## Lähteet

## Aiheesta muualla
Karl Richard Rosenqvist

**Karl Richard Rosenqvist** (30. tammikuuta 1897 Kaarina – 14. helmikuuta 1932 Helsinki) oli suomalainen kuvanveistäjä.

Rosenqvistin veistoksia oli näytteillä Turun taideyhdistyksen 40. vuosinäyttelyssä huhtikuussa 1930.

Rosenqvist löydettiin 21. maaliskuuta 1932 murhattuna Helsingissä Annankatu 7:n piharakennuksen kellarikerroksen huoneistosta. Murhan tekijäksi selvisi hänen asuintoverinaan Turussa ja Helsingissä ollut työmies Aarne Akseli Sundblom (s. 1907). Sundblom ja Rosenqvist olivat ryypiskelleet helmikuun
14. päivän vastaisena yönä ja jostain syystä riitautuneet. Sundblom oli ottanut partaveitsen ja sillä surmannut Rosenqvistin. Hän oli sitten ryhtynyt pesemään lattiaa verestä puhtaaksi ja kaatanut verensekaisen veden pesualtaaseen. Samana päivänä hän oli lähtenyt iltajunassa Turkuun. Sundblom tuomittiin täyttä ymmärystä vailla tehdystä tahallisesta taposta 4 vuoden kuritushuonerangaistukseen. Hän vapautui Helsingin keskusvankilasta 28. elokuuta 1935. Sundblomin ruumis löydettiin Aurajoesta 28. syyskuuta 1935, hän oli ollut kateissa 16. syyskuuta alkaen. 

## Teoksia
* Oscar Pahlmanin (1839–1935) kipsivalumuotokuva 1925, Åbo Akademin säätiön kokoelmat 
* Porträtt av okänd man, kipsivalu, Åbo Akademin säätiön kokoelmat   

## Lähteet
René Henriksen

**René Henriksen** (s. 27. elokuuta 1969 Glostrup) on tanskalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on oikeajalkainen ja pituudeltaan 183-senttimetrinen.

Henriksen voitti vuonna 2004 Kreikan liigamestaruuden, kun hän pelasi Panathinaikos FC:n joukkueessa. Hän voitti joukkueessa samana vuonna myös Kreikan cupin. Hän voitti Akademisk Boldklubin riveissä kauden 1998–1999 Tanskan cupin.

Henriksen pelasi 66 ottelua Tanskan maajoukkueessa. Hän kuului joukkueensa kokoonpanoon vuoden 1998 MM-kilpailuissa, mutta oli penkitettynä joukkueensa kaikki viisi ottelua. Seuraavissa MM-kilpailuissa hän pelasi joukkueensa kaikki neljä ottelua, joista kapteenina kaksi. Henriksen pelasi myös EM-kilpailuissa vuosina 2000 ja 2004.

## Lähteet
Lille Skensved

**Lille Skendsved** on taajama Køgen ja Solrødin kuntien alueella Tanskassa. Taajamassa oli 1&nbsp;676 asukasta vuoden 2025 alussa.

## Väestökehitys

## Lähteet

## Aiheesta muualla
Olympoksen tähtitorni

**Olympoksen tähtitorni** on Lempäälässä Savontien varrella sijaitseva vuonna 1994 osittain valmistunut Suomen suurin tähtitieteellinen yhdistys Olympos ry:n observatorio.

Tähtitorni sai alkunsa vuonna 1992 erään liikemiehen lähestyessä pirkanmaalaisia tähtiharrastajia harrastajien kesätapaamisessa. Liikemiehes oli saanut haalittua itselleen suuren kaukoputken ja halusi rakentaa tähtitornin sille. Tähtitorni saatiin osittain valmiiksi vuonna 1994 kunnes projekti jäi kesken, eikä suurta kaukoputkea saatu asennettua tähtitornin sisälle. Jäissä yli 30-vuotta olleen projektin projektipäälliköksi löydettiin Ozzi Järvinen ja hanke starttasi uudelleen syksyllä 2024.

Tontilla tulee olemaan kolme tähtitornia joista yksi on kauko-ohjattava, huoltorakennus sekä havaintotasanne. Päätornin on suunniteltu valmistuvan kokonaan vuonna 2028.

Yhdistyksellä on tarkoituksena pitää yleisötapahtumia tähtitornilla vuodesta 2027 eteenpäin. 

## Lähteet
Bagenkop

**Bagenkop** on taajama Langelandin kunnassa Tanskassa. Taajamassa oli 429 asukasta vuoden 2025 alussa.

## Väestökehitys

## Lähteet

## Aiheesta muualla
Spodsbjerg

**Spodsbjerg** on entinen taajama Langelandin kunnassa Tanskassa. Taajamassa oli 202 asukasta vuoden 2023 alussa.

## Väestökehitys

## Lähteet

## Aiheesta muualla
Put It in a Love Song

**Put It in a Love Song** on yhdysvaltalaisen laulaja Alicia Keysin kappale hänen neljänneltä studioalbumilta *[[The Element of Freedom]]* (2009). Kappaleen on kirjoittanut sekä tuottanut Keys ja Swizz Beatz ja siinä vierailee yhdysvaltalaislaulaja Beyoncé. J Records julkaisi kappaleen albumin neljäntenä singlenä 19. tammikuuta 2010.

## Taustaa, äänitys ja julkaisu
”Put It in a Love Song” -kappaleen kirjoittivat ja tuottivat Keys ja Swizz Beatz. Keys mainitsi hänen ja Beyoncén kappaleen haastattelussa ja kertoi: ”Meillä oli todella hauskaa. On hienoa, että juhlistamme toistemme musiikkiuria. Siitä kappaleessa on kyse, yhteen tulemisesta ja toistemme voimaannuttamisesta. Tämä kappale oli tarkoitettu meille. Meistä tuli todella hyviä ystäviä. Olemme olleet alalla suunnilleen yhtä kauan ja solmimme molemmat levytyssopimuksen Columbia Recordsin kanssa, kun olimme 14-vuotiaita. Studiolla oli kuin juhlat, energia oli korkealla ja kemia aitoa.” ”Put It in a Love Song” lähetettiin radiokanaville virallisesti 19. tammikuuta 2010. Singlen julkaisua kuitenkin lykättiin, jotta ”Un-Thinkable (I’m Ready)” voitaisiin tuoda esiin albumin neljäntenä singlenä.

## Vastaanotto
Kappale sai kriitikoilta vaihtelevia, mutta positiivisia arvioita. Allison Stewart *[[The Washington Post]]ista* kirjoitti, että ”Keys tekee yhteistyötä myös Beyoncén kanssa, joka on kuin säihkyvä Diana Ross Keysin supervakavaan runoilijapersoonaan verrattuna, levyn parhaassa kappaleessa ’Put It in a Love Song’”. *MusicOMH* -lehden Andrew Burgess kutsui kappaletta yhdeksi albumin ”kohokohdaksi” ja kuvaili sen sisältävän ”Sasha Fierce -tyylistä röyhkeyttä” sekä totesi, että ”aina loistava Beyoncé jää poikkeuksellisen selvästi Keysin varjoon, joka tarjoaa ihastuttavan ja yllättävän vaihtelun”. *[[Billboard]]in* Gary Graff kutsui kappaletta ”tyttövoiman hymniksi”

## Menestys
Yhdysvalloissa ”Put It in a Love Song” ei yltänyt Billboard Hot 100 -listalla, mutta oli Bubbling Under Hot 100 -listan sijalla kaksi ja Hot R&B/Hip-Hop Songs -listan sijalla 60. Kanadassa kappale oli parhaimmillaan Canadian Hot 100 -listan sijalla 71. Australiassa kappale oli menestyksekkäämpi, jossa se oli listan sijalla 18. Kappale on myynyt maassa platinalevyn verran.

## Lähteet
Sekoittaminen (pelikortit)

**Sekoittaminen** on tekniikka, jolla korttipakan korttien järjestyksestä tehdään satunnainen. Sekoittamisen voi toteuttaa joko käsin lukuisilla eri menetelmillä tai sähköisellä korttipakansekoituskoneella.

## Menetelmiä

### Overhand

Overhand-sekoituksessa korttipakkaa pidetään jommallakummalla kädellä niin, että etusormi pitää kiinni pakan yläosasta ja peukalo alaosasta. Sitten toiseen käteen otetaan pieni määrä kortteja ja ne siirretään johonkin kohtaan pakkaa samalla, kun alkuperäisellä pakanpitokädellä otetaan uusi pieni määrä kortteja ja tehdään samat jutut vain toisinpäin siihen asti, että jokainen kortti on uudessa paikassa.

### Pläräys (riffle)

Pläräys- eli rifflesekoituksessa korttipakka jaetaan kahtia molempiin käsiin. Puolikkaita pidetään niin, että ne ovat vaaka-asennossa. Peukalo painaa sekoittajan lähimpänä olevaa kortin puolta, etusormi painaa keskikohtaa ja keskisormi sitä puolta, joka on sekoittajasta kauimpana. Sitten tehdään niin, että puolikkaiden peukalolla pidettävät puolet ovat toisia vasten, mutteivat kiinni toisissaan, ja ne taivutetaan ylöspäin. Sitten peukalon pitoa hellitetään molemmissa puolikkaissa niin, että kortit alkavat tippua vuorotellen molemmista puolikkaista kasaan.

Matemaatikko Persi Diaconisin mukaan korttipakka on täysin sekaisin, kun se on plärätty seitsemän kertaa.

## Lähteet
Mauno Terävä

**Mauno Terävä** (s. 30. marraskuuta 1998 Lappeenranta) on suomalainen näyttelijä, kirjoittaja, muusikko ja entinen jääkiekkoilija.

Näyttelijän urallaan hän on esiintynyt muun muassa talven 2023 näytelmässä *[[Veden varaan (näytelmä)|Veden varaan]]*, jossa hänellä oli päärooli. Näytelmä esitettiin Turun kaupunginteatterissa. Samana vuonna hän näytteli lyhytelokuvassa *[[Rannelaukaus]]* yhdessä Kasperi Kolan ja Jesse Gyllenbögelin kanssa. Terävän ensimmäinen oikea elokuvarooli oli syksyn 2024 Mari Rantasilan ohjaamassa *[[Levoton Tuhkimo (elokuva)|Levoton Tuhkimo]]* -elokuvassa, jossa hän esitti Dingon basisti Jarkko Eveä.

Hän on Kummipojat-yhtyeen keulahahmo ja on esiintynyt kokoonpanon kanssa lavoilla ympäri Suomea.

Vuosina 2012–2015 Terävä pelasi jääkiekkoa, aluksi Saimaan Pallossa ja sitten Pepo Hockeyssa. Hän pelasi jopa Jesse Puljujärveä vastaan, mutta lopetti.
## Lähteet
Liekki-ryijy

**Liekki** on Akseli Gallen-Kallelan vuonna 1899 suunnittelema ryijy. Sen leveys on 1,75 metriä ja korkeus 2,5 metriä. Väritykseltään se oli alun perin sininen, mutta on olemassa myös punainen versio.

Liekki-ryijy esiteltiin yleisölle ensimmäisen kerran vuonna 1900 Pariisin maailmannäyttelyssä, jolloin se kuului Suomen paviljongin Iris-huoneen sisustukseen, jonka oli muutenkin suunnitellut kokonaan Gallen-Kallela. Ryijyyn kuuluu oikeasti leveä ja koristeellinen reunus, mutta Suomen Käsityön Ystävät jättivät reunuksen kutomatta valmistellessaan ryijyä maailmannäyttelyyn. Alkuperäisen mallin mukaan se kudottiin vasta Akseli Gallen-Kallelan syntymän satavuotisjuhlavuonna 1965. 

## Lähteet
Mariboes gate

**Mariboes gate** on Oslon keskustassa St. Hanshaugenin kaupunginosassa sijaitseva katu, joka ulottuu Hammerborgsgatalta Hausmanns gatelle. Se on nimetty tanskalaissyntyisen kauppias Ludvig Mariboen (1781–1841) mukaan, joka toimi myös suurkäräjäedustajana.
## Kuvia

Misjonshus i Mariboes gate 2.jpg|Mariboes gate 2: entinen lähetysseuran talo vuodelta 1884.
Texas Rockefeller Music Hall 2018 (213851).jpg|Mariboes gate 5: Rockefeller-konserttisali entisessä Torggata Badin kylpylärakennuksessa. Esiintymässä ranskalainen Nouvelle Vague.
Haandverkergaarden Oslo.jpg|Mariboes gate 11: Håndverkergården (Olaf Onsum, 1872). Rakennuksessa toimi reaalikoulu vuoteen 1886, myöhemmin käsityöläisten liiketiloja.
Carl Kraffts Sjokoladefabrikk - Xylografi - Hans Peter Hansen - Oslo Museum - OB.02883.jpg|Mariboes gate 19: Carl Krafftin suklaatehdas, joka oli toiminnassa vuosina 1866–1914. Nelikerroksinen tiilirakennus on sittemmin muutettu asuinkäyttöön.
Mariboes gate 20, Oslo (2024).jpg|Mariboes gate 20: päiväkodiksi muutettu entinen tehdasrakennus 1890-luvulta.

## Lähteet

## Aiheesta muualla
Harald Bødtker

**Harald Waldemar Bødtker** (10. toukokuuta 1855 Namdalen – 12. maaliskuuta 1925 Oslo) oli norjalainen arkkitehti. Hän toimi Theofil Hansenin apulaisena Wienissä vuosina 1885–1889 ja työskenteli Argentiinassa ja Brasiliassa vuosina 1890–1896. Vuodesta 1896 hän johti omaa konttoria Oslossa ja toimi Akerin kunnanarkkitehtina 1899–1923.
## Töitä

Regjeringskvartalet R6 Keysers gate 8.JPG|Keysers gate 8 valmistui valtion eläkekassan pääkonttoriksi vuonna 1900.
Grorud church 1.jpg|Grorudin kirkko (1902)
UllernKirke.jpg|Ullernin kirkko (1903)
Bekkelaget kirke 20081026-3.jpg|Bekkelagetin kirkko (1923)

## Lähteet

## Aiheesta muualla
Siayan piirikunta

**Siayan piirikunta** () on aluehallinnon ylimmän tason alue Kenian lounaisosassa, yksi maan 47 piirikunnasta. Piirikunnan pinta-ala on noin 2&nbsp;530 neliökilometriä ja väkiluku on 993&nbsp;183 asukasta (VL2019).

Piirikunta rajoittuu luotessa ja pohjoisessa Busian, koillisessa Kakamegan, idässä Vihigan, kaakossa Kisumun ja etelässä Homa Bayn piirikuntaan joka sijaitsee Victorianjärven Winaminlahden eteläpuolella.

Piirikunnan hallintokeskus on Siayan kaupunki (33&nbsp;153 as., VL2019).
Muita kaupunkeja ovat Bondo (22&nbsp;712 as.) ja Ugunja.


Cycle taxi-Siaya.JPG|Polkupyörätaksi Siayassa.
Bondo Town, Siaya County, Kenya.jpg|Bondon kaupunkia.
Ugunja market (5056255195).jpg|Ugunjan toria.
Weekly market at Ugunja (5050681231).jpg|Ugunjan toria.


## Lähteet

## Aiheesta muualla
Gert Hofmann

**Gert Hofmann** (29. tammikuuta 1931 Limbach-Oberfrohna – 1. heinäkuuta 1993 Erding) oli saksalainen kirjailija. Hän opetti saksan kieltä ulkomailla ja kirjoitti aluksi lähinnä näytelmiä ja kuunnelmia. Vuonna 1980 ilmestyi hänen esikoisromaaninsa *Die Fistelstimme*. Jo edellisenä vuonna hänelle oli myönnetty Ingeborg Bachmann -palkinto. Kaikkiaan hän julkaisi seitsemän romaania ja joitakin novelleja.
## Romaanit
* *Die Fistelstimme* (1980)
* *Auf dem Turm* (1982)
* *Unsere Eroberung* (1984)
* *Veilchenfeld* (1986)
* *Unsere Vergeßlichkeit* (1987)
* *Der Kinoerzähler* (1990)
* *Das Glück* (1992)
## Lähteet
1134 Kepler

**1134 Kepler (1929 SA)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Pyörähdysaika akselin ympäri on .

## Lähteet
Pyhän Afremin kirkko (Södertälje)

**Pyhän Afremin kirkko** () on syyrialais-ortodoksinen kirkko Ruotsin Södertäljessä. Kirkko on valmistunut vuonna 1983. 

Efraim Syyrialainen eli syyriaksi Afrem oli 300-luvulla elänyt pyhimys, joka harjoitti askeettista elämää ja julkaisi suuren määrän syyriankielistä hengellistä runoutta.

Ruotsin ensimmäiset syyrialais-ortodoksiset asukkaat saapuivat maahan pakolaisina Libanonista vuonna 1967 ja myöhemmin heitä tuli myös Syyriasta, Turkista ja Irakista. Yhteisö pyysi oma pappiaan Antiokian ja koko idän partiarkka Ignatius Jakob III:lta, joka nimitti ensimmäisen syyrialais-ortodoksisen papin Ruotsiin vuonna 1970. Ensimmäinen syyrialais-ortodoksisen seurakunta perustettiin vuonna 1971 Södertäljessä, jonne monet syyrialais-ortodoksit olivat asettuneet. Yhteisön edelleen kasvaessa tuli esiin tarve omasta kirkosta. Vuonna 1981 anottiin lupaa kirkon perustamiselle Södertäljen kunnalta, joka myönsi rakennusluvan. Uusi kirkko valmistui vuonna 1983 Ruotsin ensimmäisenä syyrialais-ortodoksisena kirkkona. Patriarkka Ignatius Zakka I Iwas suoritti sen viralliset vihkimiset. 

## Lähteet
Omar Diallo

**Omar Diallo** (s. 28. syyskuuta 1972 Dakar) on senegalilainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 181-senttimetrinen. Hän pelasi 23 ottelua Senegalin maajoukkueessa. Hän kuului joukkueen kokoonpanoon vuoden 2002 MM-kilpailuissa, jossa hän oli penkitettynä joukkueensa kaikki viisi ottelua.

## Lähteet
Kalidou Cissokho

**Kalidou Cissokho** (s. 28. elokuuta 1978 Dakar) on senegalilainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 186-senttimetrinen. Hän kuului Senegalin maajoukkueen kokoonpanoon vuoden 2002 MM-kilpailuissa.

## Lähteet

## Aiheesta muualla
Nélson Pereira

**Nélson Alexandre Gomes Pereira** (s. 20. lokakuuta 1975 Torres Vedras), josta käytetään yleisesti vain nimeä **Nélson**, on portugalilainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 187-senttimetrinen.

Nélson voitti Sportingin joukkueessa kahdesti Portugalin liigamestaruuden. Hän pelasi kolme ottelua Portugalin maajoukkueessa. Hän kuului maajoukkueen kokoonpanoon vuoden 2002 MM-kilpailuissa, jossa hän oli penkitettynä joukkueensa kaikki kolme ottelua. Pelaajauransa jälkeen hän on toiminut Sportingille muun muassa apuvalmentajana ja joukkueen maalivahtien valmentajana.

## Lähteet
António Oliveira (jalkapalloilija, 1952)

**António Luís Alves Ribeiro Oliveira** (s. 10. kesäkuuta 1952 Penafiel) on portugalilainen ammattilaisuransa päättänyt jalkapalloilija, joka pelasi pääsääntöisesti hyökkäävän keskikenttäpelaajan pelipaikalla. Pelaajauransa jälkeen hän toimi valmennustehtävissä, ja edusti muun muassa Portugalin maajoukkuetta vuoden 2002 MM-kilpailuissa ja EM-kilpailuissa 1996. Oliveira on pituudeltaan 172-senttimetrinen.

Pelaajana Oliveira voitti kolmesti Portugalin liigamestaruuden. Niistä kaksi tuli FC Porton riveissä kausilta 1977–1978 ja 1978–1979 sekä yksi Sportingin joukkueesta 1981–1982. Hän voitti myös kahdesti Portugalin cupin ensin 1977 FC Porton kanssa ja myöhemmin 1982 Sportingin kanssa. Oliveira pelasi kaksi ottelua Portugalin alle 18-vuotiaiden maajoukkueessa. A-maajoukkueeseen hän liittyi pelaajana marraskuussa 1974 ja pelasi 24 virallista maaottelua, joissa hän teki seitsemän maalia.

## Lähteet
António Oliveira

**António Oliveira** on muun muassa seuraavien henkilöiden nimi:

* António Oliveira (s. 1952), portugalilainen jalkapalloilija
* António Oliveira (s. 1958), portugalilainen jalkapalloilija
Gregg Berhalter

**Gregg Matthew Berhalter** (s. 1. elokuuta 1973 Englewood, New Jersey) on yhdysvaltalainen jalkapallovalmentaja. Hän on edustanut lokakuusta 2024 lähtien MLS-liigassa pelaavaa Chicago Fireä. Ennen valmennusuraansa Berhalter loi uraa pelaajana puolustajan pelipaikalla. Hän on vasenjalkainen ja pituudeltaan 185-senttimetrinen. Hänellä on myös Irlannin kansalaisuus.

Berhalter voitti pelaajana Los Angeles Galaxyn joukkueessa kahdesti MLS Supporters’ Shieldin ja kerran MLS Cupin. Hän pelasi neljä ottelua Yhdysvaltain alle 20-vuotiaiden maajoukkueessa. A-maajoukkueeseen hän liittyi lokakuussa 1994 ja pelasi 44 virallista maaottelua. Hän pelasi vuoden 2002 MM-kilpailuissa kaksi ottelua Meksikoa ja Saksaa vastaan. Hän kuului joukkueen kokoonpanoon myös MM-kilpailuissa 2006, jossa hän oli penkitettynä joukkueensa kaikki kolme ottelua.

Nykyisen joukkueensa lisäksi Berhalter on valmentanut Hammarbyä, Columbus Crew ja Yhdysvaltain A-maajoukkuetta. Viimeisimmän kanssa hän on voittanut CONCACAF Gold Cupin 2021 ja CONCACAF Nations Leaguen 2019–2020 ja 2023–2024. Hän valmensi joukkuetta myös vuoden 2022 MM-kilpailuissa ja Copa Américassa 2024.

## Lähteet

## Aiheesta muualla
Kauko Kettunen

**Kauko Olavi Kettunen** (29. heinäkuuta 1926 Iisalmi – 31. elokuuta 1999 Kuopio) oli suomalainen lääkäri ja kirurgian professori.

Kettusen vanhemmat olivat maanviljelijä Olli Kettunen ja Matleena Nissinen ja puoliso vuodesta 1955 Pirkko Aila Kaarina Tuompo, eversti Yrjö Tuompon tytär. Kettunen tuli ylioppilaaksi lisalmen yhteislyseosta  1947 ja valmistui Helsingin yliopistosta lääketieteen lisensiaatiksi 1954. Lääketieteen ja kirurgian tohtoriksi hän väitteli siellä 1958 ja sai erikoislääkärin pätevyydet kirurgiassa ja ortopediassa 1961. 

Kettunen oli Helsingin kirurgisen sairaalan apulaislääkäri 1955–1962 ja Kuopion keskussairairaalassa osastonlääkäri 1962–1965 ja ortopedian erikoislääkäri 1965, apulaisylilääkäri 1966 ja ylilääkäri 1967–1989. Kuopion yliopiston kirurgian professori hän oli 1974–1989. Kettunen oli myös Oulun yliopiston kirurgian dosentti 1967–1974 ja toimi lääkintöhallituksen pysyvänä asiantuntijana.

## Lähteet
Avoin raja

**Avoin raja** tarkoittaa kansainvälisessä politiikassa ja maahanmuuttokeskustelussa sitä, että maiden välinen raja on avoin vapaalle liikkumiselle. Rajalla ole tiukkoja tarkastuksia tai esteitä. 

Käytännössä tämä voi tarkoittaa esimerkiksi EU:n Schengen-alueen sisäisiä rajoja, joissa ihmiset ja tavarat voivat liikkua vapaasti jäsenmaiden välillä ilman passintarkastuksia.

## Schengen-alueen maat (tilanne 2025)
Seuraavien maiden välillä on käytännössä avoin raja eli vapaa liikkuminen ilman tiukkoja rajatarkastuksia Schengen-alueen sisällä:

* Alankomaat
* Belgia
* Bulgaria (liittynyt täysjäseneksi 2025)
* Espanja
* Islanti
* Italia
* Itävalta
* Kreikka
* Kroatia
* Latvia
* Liechtenstein
* Liettua
* Luxemburg
* Malta
* Norja
* Puola
* Portugali
* Ranska
* Romania (liittynyt täysjäseneksi 2025)
* Ruotsi
* Saksa
* Slovakia
* Slovenia
* Suomi
* Sveitsi
* Tanska
* Tšekki
* Unkari
* Viro

Näiden maiden välillä ei ole passintarkastuksia eikä pysyviä rajatarkastuksia. Poikkeuksia/sulkemisia voidaan ottaa käyttöön tilapäisesti esimerkiksi turvallisuusuhkien takia, mutta periaatteena on vapaa liikkuminen.

Kypros ja Irlanti eivät ole vielä mukana Schengenin rajattoman liikkumisen järjestelmässä.

### Pienet valtiot Schengen-alueen sisällä
Nämä pienet maat ovat käytännössä myös osa avointen rajojen aluetta, vaikka eivät ole Schengen-jäseniä, koska niiden rajat ovat täysin avoimet Schengen-maiden suuntaan.

* Monaco
* San Marino
* Vatikaanivaltio

## Lähteet
Mark Kinsella

**Mark Kinsella** (s. 12. elokuuta 1972 Dublin) on irlantilainen ammattilaisuransa päättänyt jalkapalloilija, joka pelasi puolustavan keskikenttäpelaajan pelipaikalla. Hän on pituudeltaan 173-senttimetrinen. Pelaajauransa jälkeen hän on toiminut valmennustehtävissä, viimeksi vuonna 2015 apulaisvalmentajan roolissa Drogheda Unitedille.

Kinsella pelasi neljä ottelua Irlannin alle 21-vuotiaiden maajoukkueessa. A-maajoukkueeseen hän liittyi maaliskuussa 1998 ja pelasi 49 virallista maaottelua, joissa hän teki kolme maalia. Hän pelasi joukkueensa kaikkin neljä ottelua vuoden 2002 MM-kilpailuissa.

## Lähteet
Luettelo Venuksen radan leikkaavista pikkuplaneetoista

**Venuksen radan leikkaaja** on pikkuplaneetta tai asteroidi, jonka kiertorata leikkaa Venuksen kiertoradan. Asteroidit jaetaan Venapol-tyyppisiin ja Venamor-tyyppisiin. Venuksen radan leikkaajat voivat olla toisinaan myös Maan kiertoradan leikkaavia.

## Kiertoradan ylittäviä

* 1566 Icarus
* 1862 Apollo
* 1864 Daedalus
* 1865 Cerberus
* 1981 Midas
* 2063 Bacchus
* 2100 Ra-Shalom
* 2101 Adonis
* 2201 Oljato
* 2212 Hephaistos
* 2340 Hathor
* 3200 Phaethon
* 3360 Syrinx
* 3362 Khufu
* 3554 Amun
* 3753 Cruithne
* 3838 Epona
* 4034 Vishnu
* 4197 Morpheus
* 4341 Poseidon
* 4450 Pan
* 4581 Asclepius
* 4769 Castalia
* 
* 
* 5143 Heracles
* 5381 Sekhmet
* 
* 
* 
* 
* 5786 Talos
* 
* 
* 6063 Jason
* 6239 Minos
* 
* 
* 9162 Kwiila
* 
* 
* 
* 11500 Tomaiyowit
* 
* 
* 
* 
* 
* 
* 
* 
* 
* 37655 Illapa
* 38086 Beowulf
* 
* 
* 
* 
* 
* 
* 
* 
* 
* 
* 66391 Moshup
* 
* 
* 
* 
* 
* 69230 Hermes
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 136818 Selqet
* 137052 Tjelvar
* 163693 Atira
* 306367 Nut
* 
* 326290 Akhenaten	
* 
* 
* 
* 524522 Zoozve
* 
*  
* 
* 

## Rataa hipovia

* 4183 Cuno
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 2004 HZ
* 
* 
* 
* 
* 
* 
* 2006 CF
* 2006 SC
* 
* 
* 
* 2007 XP
* 
* 2008 CH
* 
* 
* 
* 
* 
* 2009 CE
* 
* 
* 2009 SS
* 2009 UL
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 2012 OQ
* 
* 
* 
* 
* 
* 
* 
* 
* 
* 2013 RG
* 2013 TG
* 
* 
* 2014 BP
* 
* 
* 
* 
* 
* 
* 
* 
* 
* 
* 
* 
* 
* 
* 2015 YA
* 
* 
* 
* 
* 

## Lähteet
Joseph Gonzales

**Joseph Gonzales** (19. helmikuuta 1907 Béni Saf, Ranskan Algeria – 26. kesäkuuta 1984) oli ranskalainen jalkapalloilija, joka pelasi puolustajan pelipaikalla. Hän pelasi yhden ottelun Ranskan maajoukkueessa. Hän kuului joukkueen kokoonpanoon vuoden 1934 MM-kilpailuissa, mutta hän oli joukkueensa ainoan ottelun penkitettynä.

## Lähteet
Mason Thames

**Mason Thames** (s. 2007) on yhdysvaltalainen näyttelijä. Hän esittää viikinkipoika Hikotusta vuoden 2025 elokuvassa *[[Näin koulutat lohikäärmeesi (vuoden 2025 elokuva)|Näin koulutat lohikäärmeesi]]* sekä näyttelee myös muun muassa komediaelokuvassa *[[Incoming]]* ja kauhuelokuvassa *[[The Black Phone]]*.

## Lähteet

## Aiheesta muualla

* 
*
Kuusiston yleisurheilukenttä

**Kuusiston yleisurheilukenttä** on Toholammilla sijaitseva yleisurheilukenttä. Yleisurheilukenttä on valmistunut vuonna 2022. Kentän omistaja on Toholammin kunta. Yleisurheilukentällä on suorituspaikat kuulantyönnölle, seiväshypylle, keihäänheitolle, kiekonheitolle, korkeushypylle ja moukarinheitolle. Yleisurheilukentän 400 metrin radalla on 6 juoksurataa, sekä etusuoralla 8 juoksurataa. Kentän avajaiskisoja vietettiin kesäkuussa 2023.

## Lähteet
Ykspihlajan urheilukenttä

**Ykspihlajan urheilukenttä** on Kokkolan Ykspihlajassa sijaitseva yleisurheilukenttä. Yleisurheilukenttä on valmistunut vuonna 1952. Kentän omistaja on Kokkolan kaupunki. Yleisurheilukentällä on suorituspaikat kuulantyönnölle,  keihäänheitolle, kiekonheitolle, korkeushypylle ja moukarinheitolle. Juoksurata on päällystetty hiilimurskeella ja kenttä on luonnonnurmi. Kentällä on katettu pääkatsomo noin 200 katsojalle.

## Lähteet
1915 Quetzálcoatl

**1915 Quetzalcoatl (1953 EA)** on pieni Maan lähelle tuleva asteroidi, joka luokitellaan Amor-asteroideihin. Asteroidi on lähimmillään Maasta  astronomisen yksikön päässä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin . Pyörähdysaika akselin ympäri on .

Asteroidi on nimetty viisauden ja kulttuurin jumalan Sulkakäärmeen mukaan, joka toi oppimisen Tolteekkien kansalle.

## Lähteet
Ullavan urheilukenttä

**Ullavan urheilukenttä** on Kokkolan Ullavassa sijaitseva yleisurheilukenttä. Yleisurheilukenttä on valmistunut vuonna 1986. Kentän omistaja on Kokkolan kaupunki. Juoksurata on päällystetty tiilimurskalla ja kenttä on luonnonnurmi.

## Lähteet
Lahden osallistuva budjetointi

**Lahden osallistuva budjetointi** eli **Lahden osbu** on Lahden kaupungin kampanja, joka antaa asukkaille mahdollisuuden äänestää vuosittain mihin 200 000 euron suuruinen osallistavan budjetoinnin määräraha käytetään. Summa jakautuu tasasesti kaupungin pohjoiselle, eteläiselle, itäiselle ja keskustan alueelle sekä koko kaupunkia koskeviin ideoihin. 

Lahden osbu järjestettiin jo neljännen kerran Tammikuussa 2025. Vuoden 2025 osbussa ideointivaihe pidettiin 13.1.-9.2.2025, arviointivaihe 10.2.-6.4.2025, yhteiskehittämisvaihe 7.-23.4.2025 ja äänestysvaihe 12.5.-8.6.2025. Vuoden 2025 osbun ideat toteutetaan vuonna 2026  Vuoden 2025 osbussa ideoita kerättiin yhteensä 909. Äänestykseen niistä eteni 162, ja sen perusteella 43 ideaa valikoitui toteutettavaksi. 

## Kuntalaki

Ylen haastattelema Kuntaliiton erityisasijantuntija Päivi Kurikka kertoo että kuntalaki velvoittaa kunnanvaltuustoja huolehtimaan asukkaiden osallistamisesta oman kuntansa toimintaan. Niin sanottu osallistumispykälä on ollut kuntalaissa jo pitkään, mutta kunnat ovat aktivoituneet noudattamaan sitä vasta viimeisimmän lakiuudistuksen myötä.

## Toteutuneet projektit

Vuoden 2025 osbun määrärahoja hyödynnetään muunmuassa Kukkapuutarhan perustamiseen Launeen perhepuiston viereen (4 000 e), Kivimaan alikulkutunnelin viihtyisyyden ja turvallisuuden parantamiseen ja satamakirpputoriin. 

## Lähteet
Lestijärven urheilukenttä

**Lestijärven urheilukenttä** on Lestijärvellä sijaitseva yleisurheilukenttä. Yleisurheilukenttä on valmistunut vuonna 1992. Kentän omistaja on Lestijärven kunta. Yleisurheilukentällä on suorituspaikat kuulantyönnölle, seiväshypylle, keihäänheitolle, kiekonheitolle, korkeushypylle ja moukarinheitolle.

## Lähteet
Vetelin urheilukenttä

**Vetelin urheilukenttä** on Vetelissä sijaitseva yleisurheilukenttä. Yleisurheilukenttä on valmistunut vuonna 1976. Kentän omistaja on Vetelin kunta. Yleisurheilukentällä on suorituspaikat kuulantyönnölle, keihäänheitolle, kiekonheitolle, korkeushypylle ja moukarinheitolle.

## Lähteet
Maanviljelystoimituskunta

**Maanviljelystoimituskunta** oli osa Suomen suuriruhtinaskunnan senaatin talousosastoa. Toimituskunta perustettiin vuonna 1860 nimellä **maanviljelys- ja yleisten töiden toimituskunta** ratkomaan hallinnollisesti maatalouteen liittyneitä ongelmia. Maassa oli koettu jälleen ankara kato vuonna 1856, eikä senaatilla ollut ollut riittäviä keinoja hädän poistamiseen. Toimituskunnan nimi lyhennettiin vuonna 1869 maanviljelystoimituskunnaksi, ja vuonna 1917 se muutettiin maataloustoimituskunnaksi. Suomen itsenäistymisen jälkeen senaatti ja sen toimituskunnat muutettiin asetuksella 27.11.1918 nimityksiltään valtioneuvostoksi ja ministeriöiksi, jolloin maataloustoimikunnasta tuli maatalousministeriö.

## Lähteet
Kupusillit

**Kupusillit** (Dorosomatidae) on sillikaloihin kuuluva kalaheimo. Heimon lajeja tavataan lähes maailmanlaajuisesti niin makeissa kuin merivesissäkin. Aiemmin kupusillilajit luokiteltiin kuuluvaksi sillien heimoon.

## Lajit ja anatomia
Kupusilleihin kuuluu 30 sukua ja 115 tai 116 lajia. Heimon kalat ovat suurimmillaan noin 75 cm pitkiä. Ruumiinrakenteeltaan kupusillit ovat pitkänomaisen soikeita. Vatsassa on suomuista muodostunut köli, ja eräillä lajeilla köli on myös ennen selkäevää Kaloilla on lyhyehkö selkäevä, jonka viimeinen ruoto on pidentynyt. Kupusillien pyrstöevä on haarautunut.

## Levinneisyys ja elintavat
Kupusillejä tavataan lähes maailmalaajuisesti lauhkeilta ja lämpimiltä alueilta. Heimon lajit elävät niin suolaisissa kuin murtovesissä tai makeissa vesissäkin. Heimon lajit liikkuvat usein suurina parvina ja niiden ravintoa ovat planktonäyriäiset. Useat kupusillilajit ovat kaupallisesti merkittäviä ruokakaloja.

## Lähteet
Beb Bakhuys

**Elisa Hendrik ”Beb” Bakhuys** (s. 16. huhtikuuta 1909 Pekalongan, Alankomaiden Itä-Intia – 7. heinäkuuta 1982) oli alankomaalainen jalkapalloilija, joka pelasi keskushyökkääjän pelipaikalla. Hän pelasi 23 ottelua Alankomaiden A-maajoukkueessa ja teki 28 maalia. Hän pelasi vuoden 1934 MM-kilpailuissa yhden ottelun Sveitsiä vastaan. Hän oli pituudeltaan 186-senttimetrinen.

## Lähteet

## Aiheesta muualla
Toon Oprinsen

**Toon Oprinsen** (25. marraskuuta 1910 Tilburg – 14. tammikuuta 1945) oli alankomaalainen jalkapalloilija, joka pelasi keskikenttäpelaajan pelipaikalla. Hän pelasi yhden ottelun Alankomaiden maajoukkueessa. Hän kuului joukkueen kokoonpanoon vuoden 1934 MM-kilpailuissa, jossa ei hän ei pelannut otteluakaan.

## Lähteet
Ben Sigmund

**Benjamin Robert Sigmund** (s. 3. helmikuuta 1981 Blenheim, Marlborough) on uusiseelantilainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 187-senttimetrinen.

Sigmund voitti Auckland Cityn joukkueessa kerran Uuden-Seelannin liigamestaruuden kaudella 2006–2007. Hän liittyi elokuussa 2000 Uuden-Seelannin A-maajoukkueeseen ja pelasi 32 virallista maaottelua, joissa hän teki kaksi maalia. Hän pelasi yhden ottelun Irakia vastaan vuoden 2009 Maanosaliittojen cupissa. Hän kuului joukkueen kokoonpanoon myös MM-kilpailuissa 2010, jossa hän oli penkitettynä joukkueensa kaikki kolme ottelua.

## Lähteet
Andrew Boyens

**Andrew Victor Boyens** (s. 18. syyskuuta 1983 Dunedin) on uusiseelantilainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on molempijalkainen ja pituudeltaan 193-senttimetrinen.

Boyens voitti Los Angeles Galaxyn joukkueessa kerran MLS Cupin pokaalin kaudella 2011–2012. Hän pelasi neljä ottelua ja teki yhden maalin Uuden-Seelannin alle 20-vuotiaiden maajoukkueessa. A-maajoukkueeseen hän liittyi toukokuussa 2007 ja pelasi 19 virallista maaottelua. Hän pelasi vuoden 2009 Maanosaliittojen cupissa joukkueensa kaikki kolme ottelua Espanjaa, Etelä-Afrikkaa ja Irakia vastaan. Seuraavana vuonna pidetyissä MM-kilpailuissa hän oli penkitettynä joukkueensa kaikki kolme ottelua.

## Lähteet

## Aiheesta muualla
Aaron Clapham

**Aaron Daniel Clapham** (s. 15. tammikuuta 1987 Christchurch) on uusiseelantilainen ammattilaisuransa päättänyt jalkapalloilija, joka pelasi keskikentän vaihtelevilla pelipaikalla. Hän on oikeajalkainen ja pituudeltaan 182-senttimetrinen.

Clapham pelasi yhden ottelun Uuden-Seelannin alle 20-vuotiaiden maajoukkueessa. Hän liittyi lokakuussa 2010 A-maajoukkueeseen ja pelasi 14 virallista maaottelua. Hän kuului joukkueen kokoonpanoon vuoden 2010 MM-kilpailuissa.

## Lähteet
Akseli Veteläinen

**Akseli Veteläinen** on suomalainen uransa päättänyt pesäpallotuomari.

Veteläinen nimettiin vuonna 2021 Superpesis-tuomariksi. Samana vuonna hänet nimettiin Poikien Itä–Lännen pesätuomariksi.

Vuonna 2017 Veteläinen nimettiin Satakunnan vuoden tuomariksi.

## Muu toiminta
Veteläinen oli vuoden 2025 kuntavaaleissa SDP:n ehdokkaana Jämijärvellä, sai 12 ääntä eikä tullut valituksi. Veteläinen toimi vuonna 2023 Vaasan yliopiston ylioppilaskunnan edustajiston toisena varapuheenjohtajana.

## Lähteet
Kaustisen urheilukenttä

**Kaustisen urheilukenttä** on Kaustisella sijaitseva yleisurheilukenttä. Yleisurheilukenttä on valmistunut vuonna 1981. Kentän omistaja on Kaustisen kunta. Yleisurheilukentällä on suorituspaikat kuulantyönnölle, keihäänheitolle, kiekonheitolle, korkeushypylle ja moukarinheitolle. Urheilukenttä sijaitsee Kaustisen urheilutalon välittömässä läheisyydessä. Kentän läheisyydessä sijaitsevat myös tenniskentät ja hiekkakenttä. Uudet kuntoportaat valmistuivat alueelle syksyllä 2020.

## Lähteet
David Mulligan

**David James Mulligan** (s. 24. maaliskuuta 1982 Liverpool, Englanti) on englantilaissyntyinen uusiseelantilainen jalkapalloilija, joka pelasi ammattilaistasolla vuodet 2000–2016. Hän pelasi pääsääntöisesti puolustavan keskikenttäpelaajan pelipaikalla. Hän on oikeajalkainen ja pituudeltaan 173-senttimetrinen.

Mulligan liittyi lokakuussa 2002 Uuden-Seelannin A-maajoukkueeseen ja pelasi 28 virallista maaottelua, joissa hän teki kolme maalia. Hän pelasi joukkueensa kaikki kolme ottelua vuoden 2009 Maanosaliittojen cupissa Espanjaa, Etelä-Afrikkaa ja Irakia vastaan. Hän kuului joukkueensa kokoonpanoon myös seuraavana vuonna pidetyissä MM-kilpailuissa, joissa hän oli kuitenkin penkitettynä joukkueensa kaikki kolme ottelua.

## Lähteet
Ejby (Lejre)

**Ejby** on taajama Lejren kunnassa Tanskassa. Taajamassa oli 1&nbsp;971 asukasta vuoden 2025 alussa.

## Väestökehitys

## Lähteet

## Aiheesta muualla
Jebel Faya

**Jebel Faya** () on kalkkikiviharjanne Yhdistyneissä arabiemiraateissa Sharjan emiraatissa. Sieltä on löydetty jälkiä ihmisen toiminnasta keskipaleoliittiselta ja neoliittiselta kaudelta (210&nbsp;000–6&nbsp;000 vuotta sitten). Arkeologiset kerrokset paljastavat, kuinka metsästäjä-keräilijät ja paimentolaiset sopeutuivat äärimmäisiin ilmasto-oloihin kuivien ja sateisten jaksojen vuorotellessa noin 20&nbsp;000 vuoden välein.  Monipuolisten vesilähteiden ja raaka-aineiden ansiosta Faya tarjoaa arvokasta tietoa ihmisten selviytymiskyvystä äärimmäisen kuivissa ympäristöissä. Alue on Unescon maailmanperintökohde vuoodesta 2025.

Alueelta on löytynyt kehittyneitä työkaluja 80 000 vuoden takaa.

## Lähteet
Sa’ir

**Sa'ir** () on kaupunki Palestiinan Länsirannalla Hebronin kaupungin koillispuolella. Sen asukasluku vuonna 2025 oli arviolta 25&nbsp;167. 

## Maantiede
Sa’ir sijaitsee Palestiinan Länsirannan eteläosassa Hebronin kuvernementissa noin 8 kilometriä Hebronin kaupungista koilliseen. Sen naapuripaikkakuntia ovat Beit Fajjar ja al-Arrubin pakolaisleiri pohjoisessa, Halhul lännessä, sekä Bani Na’im ja al-Shuykh etelässä. Kaupungin ympärillä on myös Israelin siirtokuntia; Asfar kaupungin itäpuolella ja Kiryat Arba länsipuolella. Ympäröivä seutu on vuoristoista. Sa’irin korkeus merenpinnasta on 906 metriä.

Vuotuinen sadanta alueella on 400&nbsp;mm ja vuoden keskilämpöila on 16&nbsp;°C.

## Historia
Sa’ir on liitetty joskus Raamatussa mainittuun Siorin kaupunkiin (Joosuan kirja 15:54). Joissan lähteissä tämä yhteys on kuitenkin kiistetty. Palestine Exploration Fundin *Survey of Western Palestine* mainitee Esaun haudaksi sanotun luolan ja kammion kylän eteläpuolella.

## Väestö
Sa’irin asukasluku oli Palestiinan tilastokeskuksen vuoden 2025 arvion mukaan 25&nbsp;167 ja vuonna 2017 20&nbsp;542. Vuonna 2007 asukkaita oli 20&nbsp;881.

## Lähteet
Herslev

**Herslev** voi tarkoittaa seuraavia:

* Herslev, taajama Frederician kunnassa Tanskassa
* Herslev, taajama Lejren kunnassa Tanskassa
Minna Korkka

**Minna Korkka** (s. 1983) on suomalainen urheilutoimittaja ja juontaja. Korkka on töissä MTV Urheilulla urheilutoimittajana. Aiemmin hän toimi Ruudussa SM-liigan studiojuontajana ja Eurosportilla juontajana Olympia-jääkiekkostudiossa vuonna 2018. 
## Lähteet
Red Hand of Doom

**Red Hand of Doom** on Dungeons & Dragons -roolipelin seikkailumoduuli, joka julkaistiin vuonna 2006 ja käyttää pelin 3.5-säännöksiä. Sen ovat kirjoittaneet James Jacobs ja Richard Baker, ja se on suunniteltu hahmoille tasoilla 5–11 tai 12.

## Miljöö
Seikkailu sijoittuu Elsir Valen alueelle ja Wyrmsmoke-vuorille, mutta sitä ei ole sidottu tiettyyn kampanjamaailmaan, joten se voidaan sovittaa esimerkiksi Greyhawkiin, Forgotten Realmsiin, Eberroniin tai omiin pelimaailmoihin.

## Juoni
Pelaajat kohtaavat Kulkor Zhul -armeijan, joka tunnetaan myös nimellä Red Hand of Doom ja koostuu hobgoblineista, lohikäärmeistä, demoneista ja muista joukoista. Armeijaa johtaa puolilohikäärme Azarr Kul, joka palvelee Tiamat-jumalaa ja suunnittelee Elsir Valen valtaamista. Pelaajien tehtävänä on hidastaa armeijan etenemistä, evakuoida kyliä, estää resurssien käyttöä ja hankkia liittolaisia. Seikkailu päättyy Brindolin linnakaupungin puolustamiseen ja Azarr Kulin kohtaamiseen Tiamatin temppelissä.

## Pelimekaniikka
Moduuli sisältää strategisia elementtejä, kuten liittolaisten hankkimista esimerkiksi kääpiöistä ja metsän jättiläisistä, sekä taisteluita vihollisia, kuten bugbear-berserkereitä, jättiläisiä, lohikäärmeitä ja demoneja, vastaan. Pelaajien päätökset vaikuttavat seikkailun lopputulokseen, ja peli korostaa taistelua ensisijaisena ratkaisuna, koska vihollisen uhkaa ei voi neuvotella pois.

## Ominaisuudet
Red Hand of Doom sisältää roolipelielementtejä, kuten liittoutumia, pomovastustajia, ajallisia paineita ja linnoitustaisteluita. Se on muokattavissa eri pelimaailmoihin, ja sen tarinankerronta sekä pelaajien valintojen vaikutus lopputulokseen tekevät siitä suositun.
## Lähteet
Moussoro

**Moussoro** on kaupunkikunta ja Barh el Gazelin alueen hallinnollinen keskus Tšadissa. Se sijaitsee noin 300 kilometriä maan pääkaupungista N’Djamenasta koilliseen. Vuoden 2009 väestönlaskennan mukaan siellä oli 24&nbsp;564 asukasta.

1900-luvun alussa perustetun kaupungin asukkaat ovat etupäässä kredoja, dazoja ja kanembuja. Tärkeimmät elinkeinot ovat kaupankäynti, maanviljely ja puutarhanhoito. Moussorossa on Tšadin tärkein karjatori sekä maan armeijan ja kansalliskaartin varuskunnat.

## Lähteet
Kasperi Kunnas

**Kasperi Kunnas** (s. 1986 tai 1987) on suomalainen urheilutoimittaja. Kunnas on töissä MTV Urheilulla, jossa hän toimii Tulosruudussa urheilutoimittajana. Uransa aikana hän on muun muassa haastatellut jääkiekon MM-kisoissa pelaajia MTV:llä. 
## Lähteet